*Projekts*

Latvijas Republikas MINISTRU KABINETA

SĒDES PROTOKOLLĒMUMS

|  |  |  |
| --- | --- | --- |
| Rīgā | Nr. | 2021. gada \_\_.\_\_\_\_\_\_ |

.§

**Noteikumu projekts “Grozījumi Ministru kabineta 2020. gada 2. jūnija noteikumos Nr. 333 “Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda programmas “Pētniecība un izglītība” aktivitātes “Baltijas pētniecības programma” un aktivitātes “Stipendijas” īstenošanas noteikumi”**

**TA-\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

( ... )

1. Pieņemt iesniegto noteikumu projektu. Valsts kancelejai sagatavot noteikumu projektu parakstīšanai.

2. Izglītības un zinātnes ministrijai kā Eiropas Ekonomiskās zonas finanšu instrumenta un Norvēģijas finanšu instrumenta 2014.–2021. gada perioda programmas “Pētniecība un izglītība” (turpmāk – programma) apsaimniekotājai (turpmāk – programmas apsaimniekotājs) divu nedēļu laikā pēc noteikumu stāšanās spēkā sagatavot un iesniegt Finanšu ministrijai kā programmas vadošajai iestādei priekšlikumus grozījumiem 2019. gada 27. augusta Līgumā par Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda programmas īstenošanu (turpmāk – programmas līgums), kas noslēgts starp Norvēģijas Karalistes Ārlietu ministriju un Latvijas Republikas Finanšu ministriju.

3. Finanšu ministrijai kā programmas vadošajai iestādei, šā protokollēmuma 2. punktā minēto priekšlikumu pozitīva saskaņojuma gadījumā, nodrošināt programmas līguma grozījumu un ar to saistīto grozījumu Latvijas Republikas un Īslandes, Lihtenšteinas Firstistes un Norvēģijas Karalistes saprašanās memoranda par Eiropas Ekonomikas zonas finanšu instrumenta ieviešanu 2014.–2021. gadā (pieņemts un apstiprināts ar Ministru kabineta 2017. gada 5. decembra noteikumiem Nr. 712 “Par Latvijas Republikas un Īslandes, Lihtenšteinas Firstistes un Norvēģijas Karalistes saprašanās memorandu par Eiropas Ekonomikas zonas instrumenta ieviešanu 2014.–2021. gadā”) B pielikumā iesniegšanu Finanšu instrumenta birojam.

4. Programmas apsaimniekotājs var uzņemties no noteikumu projekta izrietošās saistības attiecībā uz finanšu līdzekļu pārdali no programmas aktivitātes “Stipendijas” uz programmas aktivitāti “Baltijas pētniecības programma” tikai pēc attiecīgu programmas līguma grozījumu parakstīšanas.

5. Programmas aktivitātes “Stipendijas” īstermiņa un tiešsaistes mobilitāte būs pieejama tikai pēc attiecīgu programmas līguma grozījumu parakstīšanas.

Ministru prezidents A. K. Kariņš

Valsts kancelejas direktors J. Citskovskis

Iesniedzēja:

Izglītības un zinātnes ministre A.Muižniece

Vizē:

Valsts sekretārs J.Volberts

Leiškalne 67407909

Anna.Leiskalne@izm.gov.lv